ਟਰਨਰ ਸਿੰਡਰੋਮ
ਟਰਨਰ ਸਿੰਡਰੋਮ (ਅੰਗਰੇਜ਼ੀ ਉਚਾਰਨ: Turner syndrome) ਨੂੰ 45,X ਜਾਂ 45,X0 ਦੇ ਰੂਪ ਵਿੱਚ ਵੀ ਜਾਣਿਆ ਜਾਂਦਾ ਹੈ। ਇਹ ਇੱਕ ਅਜਿਹੀ ਅਵਸਥਾ ਹੈ ਜਿਸ ਵਿੱਚ ਇੱਕ ਮਾਦਾ ਵਿਚ X ਕਰੋਮੋਸੋਮ ਕੁਝ ਹੱਦ ਤਕ ਜਾਂ ਪੂਰੀ ਤਰ੍ਹਾਂ ਲਾਪਤਾ ਹੁੰਦਾ ਹੈ। ਪ੍ਰਭਾਵਿਤ ਲੋਕਾਂ ਵਿੱਚ ਚਿੰਨ੍ਹ ਅਤੇ ਲੱਛਣ ਵੱਖੋ-ਵੱਖਰੇ ਹੁੰਦੇ ਹਨ। ਅਕਸਰ, ਛੋਟੀ ਅਤੇ ਜਕੜੀ ਹੋਈ ਗਰਦਨ, ਹੇਠਾਂ ਵੱਲ ਝੁਕਿਆ ਕੰਨਾਂ ਦਾ ਜੋੜਾ, ਗਰਦਨ ਦੇ ਪਿਛਲੇ ਪਾਸੇ ਥੱਲੇ ਵਾਲਾਂ ਦੀ ਲਾਈਨ, ਛੋਟਾ ਕੱਦ ਅਤੇ ਸੁੱਜੇ ਹੱਥ ਅਤੇ ਪੈਰ ਜਨਮ ਵੇਲੇ ਇਸ ਦੇ ਲੱਛਣਾ ਵਜੋਂ ਵੇਖੇ ਜਾਂਦੇ ਹਨ। ਆਮ ਕਰਕੇ, ਉਹ ਮਾਹਵਾਰੀ ਅਤੇ ਛਾਤੀਆਂ ਨੂੰ ਸਿਰਫ ਹਾਰਮੋਨ ਦੇ ਇਲਾਜ ਨਾਲ ਵਿਕਸਤ ਕਰਦੇ ਹਨ, ਅਤੇ ਕਿਸੇ ਪ੍ਰਜਨਨ ਤਕਨਾਲੋਜੀ ਤੋੰ ਬਿਨਾਂ ਬੱਚੇ ਪੈਦਾ ਕਰਨ ਤੋਂ ਅਸਮਰੱਥ ਹੁੰਦੇ ਹਨ। ਦਿਲ ਦੇ ਨੁਕਸ, ਸ਼ੂਗਰ, ਅਤੇ ਘੱਟ ਥਾਇਰਾਇਡ ਹਾਰਮੋਨ ਅਕਸਰ ਹੀ ਹੁੰਦਾ ਹੈ। ਟਰਨਰ ਸਿੰਡਰੋਮ ਵਾਲੇ ਜ਼ਿਆਦਾਤਰ ਲੋਕਾਂ ਕੋਲ ਸਾਧਾਰਨ ਸਮਝ ਹੁੰਦੀ ਹੈ। ਕਈਆਂ ਨੂੰ ਵਿਸਤ੍ਰਿਤ ਦ੍ਰਿਸ਼ਟੀ ਸਮਰੱਥਾ ਵਿੱਚ ਮੁਸੀਬਤਾਂ ਦਾ ਸਾਹਮਣਾ ਕਰਨਾ ਪੈਂਦਾ ਹੈ, ਜੋ ਗਣਿਤ ਲਈ ਜ਼ਰੂਰੀ ਹੋ ਸਕਦੀਆਂ ਹਨ। ਨਜ਼ਰ ਅਤੇ ਸੁਣਨ ਦੀਆਂ ਸਮੱਸਿਆਵਾਂ ਅਕਸਰ ਵਧੇਰੇ ਵਾਪਰਦੀਆਂ ਹਨ। ਟਰਨਰ ਸਿੰਡਰੋਮ ਆਮ ਤੌਰ ਤੇ ਕਿਸੇ ਵਿਅਕਤੀ ਦੇ ਮਾਪਿਆਂ ਤੋਂ ਪ੍ਰਾਪਤ ਨਹੀਂ ਹੁੰਦਾ। ਕੋਈ ਵੀ ਵਾਤਾਵਰਣ ਖ਼ਤਰਾ ਨਹੀਂ ਹੁੰਦਾ, ਅਤੇ ਮਾਂ ਦੀ ਉਮਰ ਕੋਈ ਭੂਮਿਕਾ ਨਿਭਾਉਂਦੀ ਨਹੀਂ। ਟਰਨਰ ਸਿੰਡਰੋਮ ਇੱਕ ਕ੍ਰੋਮੋਸੋਮ ਸਬੰਧੀ ਅਸਧਾਰਨਤਾ ਦੇ ਕਾਰਨ ਹੁੰਦਾ ਹੈ ਜਿਸ ਵਿੱਚ ਇੱਕ X ਕ੍ਰੋਮੋਸੋਮ ਜਾਂ ਉਸ ਦਾ ਕੋਈ ਵੀ ਹਿੱਸਾ ਗੁੰਮ ਜਾਂ ਤਬਦੀਲ ਹੁੰਦਾ ਹੈ। ਹਾਲਾਂਕਿ ਜ਼ਿਆਦਾਤਰ ਲੋਕਾਂ ਕੋਲ 46 ਕ੍ਰੋਮੋਸੋਮ ਹੁੰਦੇ ਹਨ, ਟਰਨਰ ਸਿੰਡਰੋਮ ਵਾਲੇ ਲੋਕਾਂ ਵਿੱਚ ਆਮ ਤੌਰ 'ਤੇ 45 ਹੁੰਦੇ ਹਨ। ਕ੍ਰੋਮੋਸੋਮ ਸਬੰਧੀ ਅਸਮਾਨਤਾ ਕੇਵਲ ਕੁਝ ਸੈੱਲਾਂ ਵਿੱਚ ਮੌਜੂਦ ਹੋ ਸਕਦੀ ਹੈ ਜਿਸ ਵਿੱਚ ਇਸ ਨੂੰ ਮੋਜ਼ੇਕਿਸਮ ਵਾਲਾ ਟਰਨਰ ਸਿੰਡਰੋਮ ਜਾਣਿਆ ਜਾਂਦਾ ਹੈ। ਇਹਨਾਂ ਮਾਮਲਿਆਂ ਵਿੱਚ, ਲੱਛਣ ਆਮ ਤੌਰ 'ਤੇ ਘੱਟ ਹੁੰਦੇ ਹਨ ਅਤੇ ਇਹ ਵੀ ਸੰਭਵ ਹੈ ਕਿ ਕੋਈ ਲੱਛਣ ਨਹੀਂ ਵਾਪਰਦਾ। ਨਿਦਾਨ ਸ਼ਰੀਰਕ ਸੰਕੇਤ ਅਤੇ ਜੈਨੇਟਿਕ ਟੈਸਟਿੰਗ ਤੇ ਅਧਾਰਤ ਹੁੰਦਾ ਹੈ। ਟਰਨਰ ਸਿੰਡਰੋਮ ਲਈ ਕੋਈ ਇਲਾਜ ਨਹੀਂ ਮਿਲਿਆ ਹੈ। ਲੱਛਣਾਂ ਨਾਲ ਇਲਾਜ ਵਿੱਚ ਮਦਦ ਹੋ ਸਕਦੀ ਹੈ। ਬਚਪਨ ਦੌਰਾਨ ਮਨੁੱਖੀ ਹਾਰਮੋਨ ਵਿਕਾਸ ਦੇ ਟੀਕੇ ਬਾਲਗ ਕੱਦ ਵਧਾ ਸਕਦੇ ਹਨ। ਐਸਟ੍ਰੋਜਨ ਰਿਪਲੇਸਮੈਂਟ ਥੈਰੇਪੀ, ਛਾਤੀਆਂ ਅਤੇ ਕਮਰ ਦੇ ਵਿਕਾਸ ਨੂੰ ਉਤਸ਼ਾਹਤ ਕਰ ਸਕਦੀ ਹੈ। ਹੋਰ ਸਿਹਤ ਸਮੱਸਿਆਵਾਂ ਦਾ ਪ੍ਰਬੰਧ ਕਰਨ ਲਈ ਅਕਸਰ ਮੈਡੀਕਲ ਦੇਖਭਾਲ ਦੀ ਲੋੜ ਹੁੰਦੀ ਹੈ ਜਿਸ ਨਾਲ ਟਰਨਰ ਸਿੰਡਰੋਮ ਸੰਬੰਧਿਤ ਹੋ ਸਕਦਾ ਹੈ। ਟਰਨਰ ਸਿੰਡਰੋਮ 2,000 ਦੇ ਵਿੱਚਕਾਰ ਅਤੇ 5,000 ਔਰਤਾਂ ਵਿੱਚ ਇੱਕ ਜਨਮ ਦੇ ਦੌਰਾਨ ਹੁੰਦਾ ਹੈ। ਦੁਨੀਆ ਅਤੇ ਸਭਿਆਚਾਰਾਂ ਦੇ ਸਾਰੇ ਖੇਤਰ ਬਰਾਬਰ ਪ੍ਰਭਾਵਤ ਹੁੰਦੇ ਹਨ। ਜਿਆਦਾਤਰ ਦਿਲ ਦੀਆਂ ਸਮੱਸਿਆਵਾਂ ਅਤੇ ਸ਼ੂਗਰ ਦੇ ਕਾਰਨ, ਆਮ ਤੌਰ ਤੇ ਟਰਨਰ ਸਿੰਡਰੋਮ ਵਾਲੇ ਲੋਕਾਂ ਦੀ ਉਮਰ ਘੱਟ ਹੁੰਦੀ ਹੈ। ਹੈਨਰੀ ਟਰਨਰ ਨੇ ਪਹਿਲਾਂ 1938 ਵਿੱਚ ਇਸ ਅਵਸਥਾ ਦਾ ਵਰਣਨ ਕੀਤਾ ਸੀ। 1964 ਵਿਚ, ਇਸਦਾ ਕ੍ਰੋਮੋਸੋਮ ਸਬੰਧੀ ਅਸਧਾਰਨਤਾ ਕਰਕੇ ਹੋਣ ਦਾ ਪੱਕਾ ਮੰਨ ਲਿਆ ਗਿਆ ਸੀ।